Επιχείρηση

**Επιχείρηση** χαρακτηρίζεται η ποριστική οικονομική μονάδα που αποτελεί αυτοτελή και υπεύθυνη οργάνωση παραγωγικών συντελεστών και διαχείρισης συναλλαγών με τις οποίες και επιδιώκει το μέγιστο δυνατό κέρδος. Το δε κέρδος κατά κανόνα θα πρέπει να υπερβαίνει την αντίστοιχη συνήθη αμοιβή (ως αντιμισθία) της διοικητικής ή εκτελεστικής εργασίας που επιτελείται σ' αυτήν.

Έτσι με τον παραπάνω ορισμό δίδεται σαφώς ως κύριο κριτήριο το κέρδος, του οποίου και ξεχωρίζει από κάποια άλλη οικονομική μονάδα, αφού όλα τα προαναφερθέντα χαρακτηριστικά είναι κοινά και αφηρημένα, με συνέπεια να μη λαμβάνονται ως κριτήρια διάκρισης μεταξύ των δύο εννοιών.

Μια επιχείρηση που ανήκει σε πολλά φυσικά πρόσωπα, μπορεί να διαμορφωθεί ως μια εταιρική επιχείρηση ή από κοινού οργανωμένη ως μια εταιρική σχέση. Χώρες έχουν διαφορετικούς νόμους που μπορεί να αποδοθεί διαφορετικά δικαιώματα στις διάφορες επιχειρηματικές οντότητες.

Οι επιχειρήσεις είναι γενικά παραγωγικές μονάδες με διάφορες νομικές μορφές. Σε αυτές, ένα ή περισσότερα άτομα αποφασίζουν για την παραγωγή. Η επιδίωξη του μέγιστου κέρδους αποτελεί βασικό χαρακτηριστικό τους, διότι όσο μεγαλύτερο είναι το κέρδος, τόσο πιο βέβαια είναι και η επιβίωση και η ανάπτυξη τους μακροχρόνια.

Τέλος, οι επιχειρήσεις αναλαμβάνουν την παραγωγή και αυτές αποφασίζουν για τον τρόπο με τον οποίο θα μετασχηματίσουν την ύλη και θα χρησιμοποιήσουν του συντελεστές παραγωγής ώστε να παράγουν προϊόντα που ικανοποιούν τις ανάγκες των ανθρώπων.

## Χαρακτηριστικά
Κύρια χαρακτηριστικά γνωρίσματα μιας επιχείρησης, που αποτελούν και τις αναγκαίες προϋποθέσεις, είναι τα ακόλουθα:
# Οικονομική μονάδα που να προϋποθέτει μόνιμο συνδυασμό συντελεστών παραγωγής.
# Οικονομική μονάδα αυτοτελής.
# Η παραγωγή της να απευθύνεται σε άγνωστο καταναλωτικό κοινό και τέλος
# Να μην είναι πρωτογενής, αλλά να διαμορφώνεται σε ορισμένο κοινωνικοοικονομικό περιβάλλον χαρακτηριζόμενο τόσο εις χρήμα αποτίμηση, όσο και στην επιδίωξη κέρδους.

## Είδη επιχειρήσεων
Γενικά οι επιχειρήσεις διακρίνονται ανάλογα εκ του αντικειμένου της δράσης τους, του ιδιοκτησιακού επιχειρηματικού κεφαλαίου, εκ της νομικής μορφής τους και κατά μέγεθος:

### Επιχειρήσεις εξ αντικειμένου δράσης
# Επιχειρήσεις πρωτογενούς παραγωγής.
# Επιχειρήσεις παραγωγής ή μεταποίησης ή μετασχηματισμού. Στη κατηγορία αυτή εντάσσονται όλες οι Βιομηχανίες και Βιοτεχνίες.
# Επιχειρήσεις γενικού εμπορίου, ή εμπορικές.
# Επιχειρήσεις ασφαλιστικές.
# Επιχειρήσεις παροχής υπηρεσιών.
# Τραπεζικές επιχειρήσεις.
# Επιχειρήσεις μεταφορών, που διακρίνονται σε χερσαίες, θαλάσσιες και εναέριες.

### Επιχειρήσεις εκ του φορέα τους
# Ιδιωτικές επιχειρήσεις
# Δημόσιες επιχειρήσεις
# Μικτές επιχειρήσεις

### Νομικές μορφές επιχειρήσεων
1. Ατομικές

2. Εταιρικές
* Ομόρρυθμη Εταιρεία (Ο.Ε.)
* Ετερόρρυθμη Εταιρεία (Ε.Ε.)
* Εταιρεία Περιορισμένης Ευθύνης (Ε.Π.Ε.)
* Ανώνυμη Εταιρεία (Α.Ε.)
* Ανώνυμη ναυτιλιακή εταιρεία (Α.Ν.Ε.)
* Συνεταιρισμός
* Συμπλοιοκτησία
* Ιδιωτική Κεφαλαιουχική Εταιρία Ι.Κ.Ε.
* Κοινωνική Συνεταιριστική Επιχείρηση ΚΟΙΝ.ΣΕ.Π.

3. Άλλες
* Κομματικές επιχειρήσεις χωρίς αρχικά
* Ποδοσφαιρικές Ανώνυμες Επιχειρήσεις Π.Α.Ε.
* Καλαθοσφαιρικές Ανώνυμες Επιχειρήσεις Κ.Α.Ε.

### Επιχειρήσεις κατά μέγεθος

# Πολύ μικρές επιχειρήσεις: **εργαζόμενοι** 10, 700.000€

## Εξωτερικοί σύνδεσμοι

* https://web.archive.org/web/20161024211233/http://www.eea.gr/gr/el/content/dikaiologitika-gia-ti-systasi-tis-ike-meso-yms
* http://koinsep.org/%CF%84%CE%B9-%CE%B5%CE%AF%CE%BD%CE%B1%CE%B9-%CE%BF%CE%B9-%CE%BA%CE%BF%CE%B9%CE%BD-%CF%83-%CE%B5%CF%80/

Κατηγορία:Επιχειρηματικότητα
Κατηγορία:Επιχειρήσεις